Document ID: 32007D0752

KOMISIJOS SPRENDIMAS
2007 m. lapkričio 15 d.
iš dalies keičiantis Sprendimo 92/452/EEB nuostatas dėl tam tikrų embrionų surinkimo ir gamybos grupių Kanadoje, Naujojoje Zelandijoje ir Jungtinėse Amerikos Valstijose
(Pranešta dokumentu Nr. C(2007) 5457)
(Tekstas svarbus EEE)
(2007/752/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (1), ypač į jos 8 straipsnio 1 dalį,
kadangi:
(1)
1992 m. liepos 30 d. Komisijos sprendime 92/452/EEB dėl embrionų surinkimo ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją, sąrašų sudarymo (2) nustatyta, kad importuoti embrionus iš trečiųjų šalių valstybės narės gali tik tada, jei juos surinko, apdorojo ir saugojo sprendime nurodytos embrionų surinkimo ir embrionų gamybos grupės.
(2)
Naujoji Zelandija paprašė išbraukti vieną embrionų surinkimo grupę iš šios šalies grupių sąrašo.
(3)
Kanada ir Jungtinės Amerikos Valstijos paprašė iš dalies pakeisti šių šalių sąrašą pataisant tam tikrų embrionų surinkimo ir embrionų gamybos grupių duomenis.
(4)
Kanada ir Jungtinės Amerikos Valstijos pateikė garantijas dėl Direktyvoje 89/556/EEB nustatytų atitinkamų taisyklių laikymosi, o šių šalių veterinarijos tarnybos oficialiai patvirtino, kad susijusių embrionų surinkimo ir embrionų gamybos grupių surinktus embrionus galima eksportuoti į Bendriją.
(5)
Todėl Sprendimą 92/452/EEB reikėtų atitinkamai iš dalies keisti.
(6)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 92/452/EEB priedas iš dalies keičiamas pagal šio sprendimo priedą.
2 straipsnis
Šis sprendimas taikomas nuo 2007 m. gruodžio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2007 m. lapkričio 15 d.

Labels: 3
18
6